《画葡萄引》
明代·王九思

汉武唯知贵异物，博望常劳使西域。
大夏康居产富饶，胡桐柽西非奇特。
独取葡萄入汉宫，遂遣天王亲外国。
当年肉味厌侯王，今日霜根遍西北。
吾家十亩后园里，长条几架南山侧。
龙须时袅水风斜，马乳尽垂秋雨色。
故园一别惊风雨，画图相对思乡土。
青钱已办雇河舟，白首行看住草楼。
但愿千缸酿春酒，未须一斗博凉州。

作者简介：（1468—1551）明陕西鄠县人，字敬夫，号渼陂。弘治九年进士。授检讨，以附刘瑾为吏部郎中。瑾败，降寿州同知，勒致仕。盛年遭摒弃，以重资聘乐工学弹琵琶，善作词曲。有《碧山乐府》、《碧山续稿》、《碧山新稿》等，与康海为曲坛宗匠数十年，作品有愤慨不平之气。另有《渼陂集》。